તમારી વાર્તા મળ્યા પછી તરત વાંચી હતી પણ જરા વિસ્તારથી ચર્ચા કરવી હતી તેથી જવાબ આપતા મોડું થયું છે. વાર્તા ઘણી સરસ , જકડી રાખે એવી છે. વાચક જે શક્યતા વિચારે એનાથી નવી જ , જુદી જ દિશામાં વાર્તા આગળ વધતી જાય છે. પણ વાર્તાનું નામ ત્રીજો જન્મ કેમ છે એ વાર્તાના બીજા જ દ્રશ્યમાં સ્પષ્ટ થઇ જાય છે તેને અંત સુધી ગોપનીય રાખવા જેવું હતું. આ તો ફક્ત મારો મત દર્શાવું છું . બીજી એક વાત એ પણ જરા અઘરી લાગી કે નેહા વિધિને ફક્ત એક text મેસેજથી આવનાર સમયની એંધાણી આપીને ગઈ પણ વિધીનો ફોન પણ ઉપાડ્યો નહિ.રમત તો આકાશે કરી હતી તો વિધિને સંપૂર્ણ તરછોડી દેવાની શું જરૂર? નેહા વિધિની મા નહિ પણ જનેતા હોત અને કોઈ કારણસર અલગ થઇ હોત તો એ વિધિ અંગે શું નિર્ણય લેત? આકાશ કરતા નેહા વિધિની વધુ નજીક હતી પણ લોહીનો સંબન્ધ નહતો એમ જ ને? વળી જ્યાંથી ભાર રૂપ થવા માંડી હતી અને છૂટી જવું હતું ત્યાં જ (ઇન્ડિયા -મા બાપને ત્યાં ) નેહા નવા ઘરમાં ગયા પછી ફોન પર અહીનો ચિતાર આપ્યા વિના મન હળવું કરવા લાંબી વાતો કરે છે, જ્યાં એ લોહીના સંબંધે જોડાયેલી છે.